თამარ მახარობლიძის საჯარო ლექცია - ”ქართული ჟესტური ენა”
2015-03-20 16:00 (Asia/Dubai)
20 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი თამარ მახარობლიძე წაიკითხავს საჯარო ლექციას თემაზე – ”ქართული ჟესტური ენა”.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის დრო: 20 მარტი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

ილიაუნის COSMO დაბადების დღე - ილიაუნი 9 წლისაა
2015-03-20 19:00
20 მარტს, 19:00 სთ-ზე, ილიაუნის სტუდენტებს, აბიტურიენტებს და მეგობრებს, მოკლედ ყველას, ვისაც გიყვართ ილიაუნი, გეპატიჟებით ილიაუნის COSMO დაბადების დღეზე ბოტანიკის ინსტიტუტში (ბოტანიკურის ქუჩა #1).
ილიაუნი 9 წლისაა!
თქვენ გელოდებათ:
▷ საინტერესო პროგრამა
▷ ცხელი შოკოლადი
▷ უგემრიელესი და უზარმაზარი ტორტი
▷ სმარტ ფოტოკაბინა სამახსოვრო ფოტოებისთვის
▷ ულამაზესი ფოიერვერკი
Line up
TINATIN
▸ https://www.youtube.com/user/tshurg
▸ https://soundcloud.com/tin-atini
SvanSikh
▸ https://www.youtube.com/user/svansikh
▸ https://soundcloud.com/svansikh
A. TABUKASHVILI
▸ https://soundcloud.com/achitabukashvili
▸ https://www.youtube.com/user/Achitabukashvili
▸ SET: https://www.youtube.com/user/Achitabukashvili
Visuals: Giorgi Mozgovoi
აბანოების მიმდებარე ტერიტორიიდან ბოტანიკურ ინსტიტუტამდე სტუმრების ტრანსპორტირებას უზრუნველყოფს ილიაუნი შემდეგი განრიგით – 18:00 საათიდან – 19:00 საათის ჩათვლით ყოველ 15 წუთში ერთხელ.

19 მარტს კი გელოდებით ილიაუნის A კორპუსში (ი. ჭავაჭავაძის #32) Night@Iliauni.

21 მარტი - დაუნის სინდრომის მსოფლიო დღე
2015-03-21 18:00
21 მარტი 2011 წელს, გაერთიანებული ერების ორგანიზაციის ეგიდით, დაუნის სინდრომის საერთაშორისო დღედ გამოცხადდა. ამ დღეს, დაუნის სინდრომის შესახებ ცნობადობის ამაღლების მიზნით სხვადასხვა ღონისძიება იმართება მსოფლიოს მრავალ ქვეყანაში და, მათ შორის, საქართველოში.
დაუნის სინდრომის მსოფლიო დღის კამპანიის ფარგლებში, 16-დან 22 მარტის ჩათვლით, დაგეგმილია დაუნის სინდრომის მსოფლიო დღესთან დაკავშირებული საინფორმაციო კამპანია, რომლის ორგანიზატორია დაუნის სინდრომის მქონე ბავშვთა მშობლებისა და პროფესიონალთა კავშირი “ჩვენი ბავშვები”.
✔ 16-20 მარტი, 15:00-18:00 საათი: ფოტოგადაღება ჭრელი წინდებით ილიას სახელმწიფო უნივერსიტეტის ბავშვის განვითარების ინსტიტუტში (ჭავჭავაძის გამზ. №32, შესასვლელი ფალიაშვილის ქუჩის მხრიდან).

18 მარტი, 15:00-18:00 საათი: ფოტოგადაღება ჭრელი წინდებით სასტუმროში Rooms (კოსტავას ქ. №14);
20 მარტი, 17:00-19:00 საათი: ილიას სახელმწიფო უნივერსიტეტის ბავშვის განვითარების ინსტიტუტში მოსულ სტუმრებს ფოტოებს გადაუღებს ფოტოგრაფი ანა გოგუაძე.

✔ 18 მარტი, 17:00 საათი: ილიას სახელმწიფო უნივერსიტეტის წიგნის სახლში ”ლიგამუსი” (ჭავჭავაძის გამზ. №32) დისკუსია თემაზე – “მითი და რეალობა დაუნის სინდრომის შესახებ”;
✔19 მარტი: ბავშვთა და ახალგაზრდობის ეროვნულ ცენტრში (ვაჟა-ფშაველას გამზ. № 76 ბ) დისკუსია დაუნის სინდრომის შესახებ;
✔ 21 მარტი, 16:00 საათი: დაუნის სინდრომის მსოფლიო დღის მხარდამჭერი მსვლელობა თბილისში (ასევე – საქართველოს სხვა ქალაქებში), ვაკის პარკიდან ივანე ჯავახიშვილის სახელობის თბილისის სახელმწიფო უნივერსიტეტამდე;
✔ 21 მარტი, 18:00 საათი: დაუნის სინდრომის მსოფლიო დღისადმი მიძღვნილი კონცერტი ივანე ჯავახიშვილის სახელობის თბილისის სახელმწიფო უნივერსიტეტის პირველ კორპუსში;
✔22 მარტი: დაუნის სინდრომის მქონე მოზარდების ნახატებისა და ფოტოების გამოფენა პრეზიდენტის სასახლეში.

მასშტაბური დასაქმების ფორუმი
2015-03-23 11:00
23 და 26 მარტს, 11:00 საათზე ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის ორგანიზებით, გაიმართება შეხვედრები სადაზღვევო კომპანიებთან. 23 მარტს სტუდენტები შეხვდებიან კომპანია ”ალდაგის” წარმომადგენლებს, ხოლო 26 მარტს – კომპანია ”ჯი-პი-აის” წარმომადგენლებს. შეხვედრის ფარგლებში, სტუდენტები გაეცნობიან კომპანიებში არსებულ ვაკანსიებს და შეავსებენ სააპლიკაციო ფორმებს.

GameLab-ის საინფორმაციო შეხვედრა
2015-03-23 16:00
23 მარტს, 16:00 საათზე, ილიას სახელმწიფო უნივერსიტეტის B 202 აუდიტორიაში, კომპიუტერული და მობილური თამაშების ინოვაციების ლაბორატორია – GameLab Iliauni გიწვევთ საინფორმაციო შეხვედრაზე. შეხვედრის ფარგლებში ილიაუნის სტუდენტები გაეცნობიან კომპიუტერული და მობილური თამაშების ინოვაციების ლაბორატორიის ფუნქციებს და ინფორმაციას იმ პროექტების შესახებ, რომლებიც გეიმინგის მიმართულებით დაინტერესებული სტუდენტებისთვის შემუშავდა.
კომპიუტერული და მობილური თამაშების ინოვაციების ლაბორატორია ილიას სახელმწიფო უნივერსიტეტში წარმოადგენს გარემოს, სადაც სტუდენტები ახერხებენ კრეატიული იდეების გაზიარებას, თანამედროვე ტექნოლოგიებთან წვდომას, უნარ–ჩვევების ამაღლებას და ღირებული პროდუქტის შექმნას. GameLab Iliauni-ს მიზანია, მაქსიმალურად ჩართოს ახალგაზრდა თაობა კომპიუტერული და მობილური თამაშების შემუშავების პროცესში და მოახდინოს წარმატებული სტუდენტური პროექტების კომერციალიზაცია.
საინფორმაციო შეხვედრაზე პასუხი გაეცემა შემდეგ კითხვებს:
რა შესაძლებლობას ქმნის GameLab Iliauni ისეთი სტუდენტისათვის, რომელსაც ინფორმაციულ ტექნოლოგიებში არ აქვს სპეციალური ცოდნა?

რა 10 სპეციალობისგან შედგება კომპიუტერული თამაშების ინდუსტრია?
როგორ შეიძლება პროფესიონალ კომპიუტერული თამაშების მწარმოებლად ქცევა აქ, ილიაუნიში?
რა პერსპექტივებს და რეალურ შესაძლებლობებს გიქმნის შენ კომპიუტერული თამაშები, როგორც ყველაზე სწრაფად მზარდი თანამედროვე ბიზნესინდუსტრია?
მომავლის ტექნოლოგიური ვექტორი – რა არის ის, რაც რადიკალურად შეცვლის დღეს არსებულ საინფორმაციო საშუალებებს?

GameLab Iliauni შენი კრეატიული იდეების გვერდითაა!
მოდი და გაიგე, რა შეუძლია მას შენ მხარდასაჭერად!
შეხვედრის დრო: 23 მარტი, 16:00 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი

ესპანელი პროფესორის, ბლეზ პაირის, ლექციები მუსიკის შესახებ
2015-03-23 18:00
23-30 მარტს, EUROEAST Erasmus Mundus Action 2 გაცვლითი პროგრამის ფარგლებში, ილიას სახელმწიფო უნივერსიტეტს ეწვევა ვალენსიის პოლიტექნიკური ინსტიტუტის (UPV) აუდიო-ვიზუალური კომუნიკაციის დეპარტამენტის ლექტორი, პროფესორი ბლეზ პაირი, რომელიც ფილმის მუსიკის თეორიისა და ანალიზის, მუსიკის აღქმაში ექსპერიმენტული დიზაინის, მუსიკისა და საუნდ-ედითინგის მიმართულებებით კითხულობს ლექციებს. ის ასევე ელექტროაკუსტიკური მუსიკის კომპოზიტორია.
23, 25 და 27 მარტს, 18:00 საათზე, A101 აუდიტორიაში, პროფესორი პაირი წაიკითხავს ლექციებს ფილმის მუსიკის შესახებ, ხოლო 30 მარტს, 18:00 საათზე, A101 აუდიტორიაში, ჩაატარებს ვორკშოპს ელექტროაკუსტიკური მუსიკის მიმართულების სტუდენტებთან, გააცნობს მათ თავის შემოქმედებას და მოისმენს სტუდენტების კომპოზიციებს.
ყველა ღონისძიებაზე დასწრება თავისუფალია.

ლევან ბერძენიშვილის საჯარო ლექცია: იოჰან ვოლფგანგ ფონ გოეთე - ”ფაუსტი”
2015-03-23 19:00
23 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემა: იოჰან ვოლფგანგ ფონ გოეთე – ”ფაუსტი”.
ლევან ბერძენიშვილი განიხილავს შემდეგ თემებს: წყაროები; სხვა ფაუსტები (მარლო, ბულგაკოვი, თომას მანი, ბენე); ოთხიდან ერთი (დონ კიხოტი, დონ ჟუანი, ჰამლეტი, ფაუსტი); ფაუსტი და გრეტხენი; ფაუსტი და ჰელენე; ყველა ეპოქას თავისი ფაუსტი ეკუთვნის (კირკეგორი); ქართველი ფაუსტი, ქართული “ფაუსტი”.
დრო: 23 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის სამეცნიერო კაფე - მრგვალი მაგიდა: საქართველოს ენერგეტიკული უსაფრთხოება და მდგრადი განვითარება
2015-03-24 17:00
24 მარტს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ მრგვალი მაგიდის ფორმატის შეხვედრაზე.
შეხვედრის თემა: საქართველოს ენერგეტიკული უსაფრთხოება და მდგრადი განვითარება
მოდერატორი: ილიას სახელმწიფო უნივერსიტეტის ასოცირებული პროფესორი მურმან მარგველაშვილი
შეხვედრის პირველი ნაწილი დაეთმობა აღნიშნული საკითხის კვლევისა და სამომავლო ხედვის ანალიზს, მეორე ნაწილში კი გაიმართებადისკუსია.
გელოდებით საინტერესო შეხვედრაზე ყავისა და ჩაის თანხლებით.
დასწრება თავისუფალია.
შეხვედრის დრო: 24 მარტი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია

საჯარო ლექცია - „ქალები კანონიკურ და არაკანონიკურ სახარებებში“
2015-03-24 18:00
24 მარტს, 18:00 საათზე, სტუდენტური პროექტის – “Sapere Aude” – ფარგლებში, ილიას სახელმწიფო უნივერსიტეტის წიგნის სახლში ”ლიგამუსი” ფილოსოფიის ფაკულტეტის სტუდენტი, გიგლა გონაშვილი, წაიკითხავს საჯარო ლექციას თემაზე – „ქალები კანონიკურ და არაკანონიკურ სახარებებში“.
დასწრება თავისუფალია.
2015 წელი

მიკროსაფინანსო ორგანიზაცია ”ნოვაკრედიტის” ტრენინგი
2015-03-24 18:30
24 და 25 მარტს, 18:30 საათზე ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, ტრენინგს ატარებს მიკროსაფინანსო ორგანიზაცია ”ნოვაკრედიტი”. ტრენინგის გავლა შეუძლია მხოლოდ საბაკალავრო საფეხურის მესამე-მეოთხე კურსელებს საბანკო და საფინანსო საქმის მიმართულებით.
საკონტაქტო ინფორმაცია:
ტელ: 555405422, ნინო ლეკიშვილი
ელფოსტა: ibscc@iliauni.edu.ge

„ევროკავშირთან ასოცირების ხელშეკრულება: ბუნების დაცვისა და ენერგეტიკის სექტორის შესაძლებლობები და გამოწვევები“
2015-03-25 10:00
25 მარტს, 10:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტემპუსის პროექტის – REGENLAW – შემაჯამებელი შეხვედრა. შეხვედრის თემაა: „ევროკავშირთან ასოცირების ხელშეკრულება: ბუნების დაცვისა და ენერგეტიკის სექტორის შესაძლებლობები და გამოწვევები“. შეხვედრის ფარგლებში ევროპელი და ქართველი ექსპერტები წაიკითხავენ საინტერესო ლექციებს მოცემულ საკითხზე.
დრო: 25 მარტი, 10:00 საათი
ადგილმდებარეობა: ილიას სახელმწიფო უნივერსიტეტის G კორპუსი (ყოფილი ენციკლოპედიის შენობა; გ. წერეთლის ქ. №2)
დასწრება თავისუფალია.
ლექციები ჩატარდება ინგლისურ ენაზე.

"ქართული რომანტიზმის პოეტიკა" - თამარ ლომიძის წიგნის პრეზენტაცია
2015-03-25 17:00
25 მარტს, ოთხშაბათს, 17:00 საათზე, ილიას სახელმწიფო უნივერსიტეტის წიგნის სახლში “ლიგამუსი” ილიაუნის შედარებითი ლიტერატურის ინსტიტუტი გიწვევთ ინსტიტუტის წევრის, თამარ ლომიძის, წიგნის – “ქართული რომანტიზმის პოეტიკა” – პრეზენტაციაზე.
დასწრება თავისუფალია.
წიგნის შესახებ დამატებითი ინფორმაცია იხილეთ აქ.

გიორგი მაისურაძისა და ფრანცისკა თუნ-ჰოჰენშტაინის წიგნის პრეზენტაცია
2015-03-25 19:00
25 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ სოციალური და კულტურის კვლევების ინსტიტუტი გიწვევთ გიორგი მაისურაძისა და ფრანცისკა თუნ-ჰოჰენშტაინის წიგნის პრეზენტაციაზე. წიგნი, სახელწოდებით „Sonniges Georgien. Figuren des Nationalen im Sowjetimperium“ („მზიური საქართველო“. ნაციონალურის ფიგურები საბჭოთა იმპერიაში“, ბერლინი 2015) გამოიცა ბერლინის ლიტერატურისა და კულტურის კვლევების ცენტრის (ZfL) მიერ. პრეზენტაციას წარუძღვებიან წიგნის თანაავტორი გიორგი მაისურაძე და სოციალური და კულტურის კვლევების ინსტიტუტის თანამშრომლები: ლუკა ნახუცრიშვილი და ბაია ჯანელიძე.
სტალინისდროინდელი საბჭოთა კავშირი იყო ადგილი, სადაც ტერორი და ძალადობა სუფევდა, მაგრამ საჯარო პროპაგანდაში ის იმავდროულად „ძმობისა“ და „ერთა მეგობრობის“ ნავსაყუდელს განასახიერებდა. იმხანად კულტურის პოლიტიკა მიზნად ისახავდა ეროვნული კულტურების მთელ საბჭოთა არეალზე წარმოდგენასა და „მრავალეროვანი“ საბჭოთა ლიტერატურისა თუ საბჭოთა კულტურის დამკვიდრებას. გაბატონებულ იდეოლოგიასთან ზიარების მიუხედავად, „ნაციონალურის“ ფიგურების არსენალი არამც და არამც არ იყო ყველასათვის თანაბარი, არამედ დამოკიდებული იყო ცალკეული ერების გარკვეულ ისტორიულ და (რელიგიურ-)კულტურულ ტრადიციებზე.
წიგნში საქართველოს მაგალითზე ნაჩვენებია „ეროვნულის“ საიდენტიფიკაციო ფიგურების შექმნისა და მოდიფიკაციის მეშვეობით ახალი საბჭოთა ერის ჩამოყალიბების პროცესი. განსაკუთრებული ყურადღება ექცევა სტალინის პერიოდის ქართული ლიტერატურის, ისტორიოგრაფიის, ფილოლოგიის ანალიზს, აგრეთვე პანთეონებისა და ქართული კულტურის რეპრეზენტანტი გამოჩენილი ადამიანების – მათ შორის, სტალინის, როგორც „ყველაზე დიდი ქართველის“ – სახეების შექმნის სპეციფიკას.
წიგნის პრეზენტაცია ჩატარდება „საბჭოთა პარადიგმების“ შეხვედრების ციკლის ფარგლებში.
დრო: 25 მარტი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

FabLab Iliauni - საინფორმაციო შეხვედრა
2015-03-26 16:00
26 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში მომავლის სამრეწველო ინოვაციების ლაბორატორია – FabLab Iliauni გიწვევთ საინფორმაციო შეხვედრაზე, რომლის მიზანია სტუდენტებისათვის FabLab-ის უახლესი ტექნოლოგიური შესაძლებლობების გაცნობა და მათი დაინტერესება ამ შესაძლებლობების გამოყენებით.
FabLab Iliauni ილიას სახელმწიფო უნივერსიტეტის თანამედროვე ციფრული და კომპიუტერული ტექნიკით აღჭურვილი ლაბორატორიაა უახლესი დაზგა-დანადგარებით, რაც საშუალებას იძლევა, ციფრულ ფორმატში შეიქმნას სასურველი ტექნოლოგიურ-ინოვაციური პროდუქტი.
FabLab Iliauni შენი ინოვაციური პროდუქტის ტექნოლოგიური მხარდამჭერია.
დრო: 26 მარტი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია
დასწრება თავისუფალია.

მთარგმნელები ილიაუნის ლიტერატურულ კლუბში - შეხვედრა თამარ კვიჟინაძესთან
2015-03-26 19:00
26 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი სტუმრად იწვევს თამარ კვიჟინაძეს, რომელმაც სხვადასხვა დროს თარგმნა: ერლენდ ლუს “ნაივური. სუპერი”, ოსნე საიეშტადის”ქაბულელი წიგნებით მოვაჭრე” და “გროზნოს ანგელოზი”, კნუტ ჰამსუნის “მისტერიები”, ჰენინგ კრამერ დალის “ხე, რომელსაც მშვიდად დგომა არ შეეძლო”, ასევე – ლიტერატურულ პერიოდიკაში გამოქვეყნებული ცალკეული მოთხრობები და ნოველები.
”მისტერიები“ ილიაუნის ლიტერატურული პრემიის ერთ-ერთი ფინალისტი რომანია, რომელიც თამარ კვიჟინაძემ 2011 წელს თარგმნა. რომანი ”ბაკურ სულაკაურის გამომცემლობამ” გამოსცა. მომხსენებელი კნუტ ჰამსუნის შემოქმედებაზე, ”მისტერიებზე“ და რომანის თარგმნის პროცესზე ისაუბრებს.
დრო: 26 მარტი, 19:00 საათი
ადგილმდებარეობა: წიგნის სახლი ”ლიგამუსი“
დასწრება თავისუფალია.

საჯარო ლექცია: საქართველოს სოციალურ-ეკონომიკური განვითარების სტრატეგია "საქართველო 2020” და მისი ძირითადი გამოწვევები
2015-03-27 11:00
27 მარტს, 11:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, გოეთეს ინსტიტუტის წარმომადგენელი, გიორგი ხიშტოვანი, წაიკითხავს საჯარო ლექცია თემაზე – საქართველოს სოციალურ-ეკონომიკური განვითარების სტრატეგია “საქართველო 2020” და მისი ძირითადი გამოწვევები.
დასწრება თავისუფალია.

საინფორმაციო შეხვედრა: ტრენინგი სოციალური მედიამენეჯერებისთვის
2015-03-27 13:00
27 მარტს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, მარიამ ფერიშვილი გამართავს საინფორმაციო შეხვედრას თემაზე – ტრენინგი სოციალური მედიამენეჯერებისთვის.
დასწრება თავისუფალია.

სტენფორდის უნივერსიტეტის პროფესორების, ლარი დაიმონდის და სტივ კრასნერის, საჯარო ლექცია
2015-03-27 15:00
27 მარტს, 15:00 საათზე, ილიას სახელმწიფო უნივერსიტეტის B 202 აუდიტორიაში, მოხსენებებს წაიკითხავენ
ლარი დაიმონდი (Larry Diamond), სტივ კრასნერი (Stephen D. Krasner) და გია ნოდია.
მოდერატორი: დავით აფრასიძე
თემა: დემოკრატია და სახელმწიფოს მშენებლობა პოსტსაბჭოთა სივრცეში: სად ვართ 25 წლის შემდეგ (Democracy and State-Building in the Post-Soviet Realm:Where We Stand Twenty-Five Years Later)
შეხვედრა იმართება ეკონომიკური პოლიტიკის კვლევის ცენტრისა და სტენფორდის უნივერსიტეტის დემოკრატიის, განვითარებისა და კანონის უზენაესობის ცენტრის (CDDRL) ერთობლივი კონფერენციის- „დემოკრატიის არსი: საგარეო, ეკონომიკური და უსაფრთხოების პოლიტიკის არჩევანი რეგიონში”- ფარგლებში, ფონდ “ღია საზოგადოება – საქართველოს” (OSGF), საქართველოში აშშ-ის საელჩოსა და ნატოს სახალხო დიპლომატიის განყოფილების (NATO Public Diplomacy Division) მხარდაჭერით.
ლარი დაიმონდის შესახებ
ლარი დაიმონდი (Larry Diamond) უფროსი მკვლევარია Hoover Institution-ში და სტენფორდის უნივერსიტეტში (Freeman Spogli Institute for International Studies) ხელმძღვანელობს დემოკრატიის, განვითარების და კანონის უზენაესობის ცენტრს (CDDRL).
ლარი დაიმონდი გახლავთ Journal of Democracy-ს დამფუძნებელი თანარედაქტორი და International Forum for Democratic Studies of the National Endowment for Democracy-ს უფროსი კონსულტანტი.

ლარი დაიმონდის ვრცელი ბიოგრაფია იხილეთ აქ.

სტივ კრასნერის შესახებ
სტივ კრასნერი (Stephen D. Krasner) უფროსი მკვლევარია Hoover Institution-ში და სტენფორდის
უნივერსიტეტში (Freeman Spogli Institute for International Studies). ასევე, სტენფორდის უნივერსიტეტის (Graham H. Stuart) საერთაშორისო ურთიერთობების პროფესორია.
სტივ კრასნერი სხვადასხვა წლებში ასწავლიდა როგორც ჰარვარდის, ასევე კალიფორნიის უნივერსიტეტებში. ის ფლობს ჰარვარდის უნივერსიტეტის დოქტორის ხარისხს პოლიტიკურ მეცნიერებებში.

სტივ კრასნერის ვრცელი ბიოგრაფია იხილეთ აქ.

ლარი დაიმონდს და სტივ კრასნერს მიენიჭებათ ილიას სახელმწიფო უნივერსიტეტის საპატიო დოქტორის წოდება.
შეხვედრაზე უზრუნველყოფილი იქნება სინქრონული თარგმანი. დასწრება თავისუფალია.
დრო: 27 მარტი, 15:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია, ი. ჭავჭავაძის გამზ. №32
იხილეთ საჯარო ლექციის პირდაპირი ვიდეოტრანსლაცია

თამაზ გაბისონიას საჯარო ლექცია - ”ქართული სიმღერა-გალობის ფენომენი“
2015-03-27 16:00
27 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, ასოცირებული პროფესორი თამაზ გაბისონია წაიკითხავს საჯარო ლექციას თემაზე – ”ქართული სიმღერა-გალობის ფენომენი“.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიეროაღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებასეძლევა შესაძლებლობა, მონაწილეობა მიიღოს თემატურ დისკუსიაში.
ლექციის დრო: 27 მარტი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

სემინარი თემაზე - ”ენერგეტიკა და გარემოს დაცვა”
2015-03-27 16:00
27 მარტს, პარასკევს, 16:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ანალიტიკური ცენტრი ”მსოფლიო გამოცდილება საქართველოსთვის” (WEG), ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტთან ერთად, ატარებს სემინარს – ”ენერგეტიკა და გარემოს დაცვა”.
დასწრება თავისუფალია.

„ჟან ანუი. ბიოგრაფია“ – ანკა ვისდეის წიგნის პრეზენტაცია
2015-03-27 18:00
27 მარტს, მსოფლიო თეატრის დღეს, 18:00 საათზე, ილიაუნის თეატრში ცნობილი მწერლის, ანკა ვისდეის წიგნის – „ჟან ანუი. ბიოგრაფია“ – პრეზენტაცია შედგება. პრეზენტაციას, ფრანკოფონიის დღეების ფარგლებში, „საფრანგეთის ინსტიტუტი საქართველოში“ გამართავს. პიესამ, რომელმაც ჟორჟ ულმონის პრემია მიიღო და ამერიკულ, გერმანულ და რუმინულ ენებზე ითარგმნა, ყველაზე მეტად გაუთქვა სახელი ავტორს. პრეზენტაციის შემდეგ, 20:00 საათზე, ილიაუნის თეატრი ჟან ანუის „ანტიგონეს“ წარმოგიდგენთ.
პრეზენტაციაზე დასწრება თავისუფალია.
დამატებითი ინფორმაცია იხილეთ აქ.

ლევან გიგინეიშვილი - ტოლერანტობის იდეა და ლიტერატურა
2015-03-27 19:00
27 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ლევან გიგინეიშვილი წაიკითხავს საჯარო ლექციას თემაზე – ტოლერანტობის იდეა და ლიტერატურა.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 27 მარტი, 19:00 საათი
ადგილმდებარეობა: წიგნის სახლი ”ლიგამუსი”

თეატრის საერთაშორისო დღისადმი მიძღვნილი ღონისძიება
2015-03-27 19:00
27 მარტს, 19:00 საათზე, ილიას სახელმწიფო უნივერსიტეტის D 301 აუდიტორიაში ხელოვნების სამეცნიერო-კვლევითი ინსტიტუტი ტრადიციულად ეხმიანება 1961 წლიდან ამოქმედებულ ინიციატივას და, თეატრის საერთაშორისო ინსტიტუტის საქართველოს ცენტრთან ერთად, გიწვევთ თეატრის საერთაშორისო დღისადმი მიძღვნილ ღონისძიებაზე. ღონისძიების ფარგლებში წავიკითხავთ მსოფლიოში ცნობილი პოლონელი რეჟისორის, კშიშტოფ ვარლიკოვსკის, წლევანდელ გზავნილს და ვაჩვენებთ მის მიერ ებრაული დრამატურგიის განვითარების ისტორიაში გამორჩეული დრამატურგის, ხანოხ ლევინის, პიესის მიხედვით დადგმული წარმოდგენის – „კრუმ“ – ვიდეოჩანაწერს (168 წუთი).
დრო: 27 მარტი, 19:00 საათი
ადგილმდებარეობა: ილიას სახელმწიფო უნივერსიტეტის D 301 აუდიტორია
დასწრება თავისუფალია.

სემინარი საბუნებისმეტყველო საგნების პედაგოგებისთვის
2015-03-28 10:00
ილიას სახელმწიფო უნივერსიტეტში წარმატებით მიმდინარეობს ევროკომისიის მე-7 ჩარჩო პროგრამის ფარგლებში დაფინანსებული პროექტი PROFILES, რომელშიც ევროპის 21 ქვეყნის 22 უნივერსიტეტი მონაწილეობს. პროექტის მიზანია კვლევაზე დაფუძნებული სწავლების ხელშეწყობა მონაწილე ქვეყნებში. PROFILES -ის კოორდინატორია ბერლინის (გერმანია) თავისუფალი უნივერსიტეტი.
28 მარტს, 10:00 საათზე, ილიას სახელმწიფო უნივერსიტეტის G106 აუდიტორიაში გაიმართება სემინარი საბუნებისმეტყველო საგნების პედაგოგებისთვის. ზოგადსაგანმანათლებლო სკოლების ფიზიკის, ქიმიის და ბიოლოგიის მასწავლებლები საქართველოს სხვადასხვა კუთხიდან გააკეთებენ მოხსენებებს პროექტ PROFILES -ის საქართველოში დანერგვისა და განვითარების შესახებ.
სემინარის სრული პროგრამა იხილეთ აქ.

ფოტოკონკურსი იტალიური კულტურის ცენტრში
2015-03-28 16:30
28 მარტს, 16:30 საათზე, იტალიური კულტურის ცენტრში გაიმართება ფოტოკონკურსი თემაზე Estate 2014 in Italia / 2014 წლის ზაფხული იტალიაში.
ფოტოკონკურსზე წარმოდგენილი იქნება 2014 წლის სტუდენტური ჯგუფის წევრების მიერ იტალიაში გადაღებული ფოტოები. კონკურსის მონაწილეები და გამარჯვებულები დასაჩუქრდებიან.
კონკურსის ბოლოს გაიმართება 2014 წლის ზაფხულში იტალიაში გადაღებული კადრების ჩვენება.

ვორკშოპი მიმდინარე გეომორფოლოგიური კვლევის ფარგლებში
2015-03-30 10:00
30 მარტს, 10:00 საათზე, ილიას სახელმწიფო უნივერსიტეტის G 106 აუდიტორიაში ილიაუნის საბუნებისმეტყველო მეცნიერებებისა და საინჟინრო ფაკულტეტი მკვლევრებსა და დაინტერესებულ სტუდენტებს იწვევს ვორკშოპზე – “კოლხეთის დაბლობის გეომორფოლოგიური შესწავლა, შავი ზღვის დონის ცვლილებები ისტორიულსა და პრეისტორიულ წარსულში, შავი ზღვის სანაპირო ზოლის პალეოკლიმატის და პალეოგარემოს მოდელირება”. ვორკშოპზე, რომელიც ჩატარდება კოლხეთის დაბლობზე და შავი ზღვის სანაპირო ზოლში კიოლნის უნივერსიტეტის სპეციალისტებთან ერთად მიმდინარე გეომორფოლოგიური კვლევის ფარგლებში, დამსწრე აუდიტორია მიიღებს დაწვრილებით ინფორმაციას მიმდინარე კვლევებისა და მიღებული შედეგების შესახებ.
დრო: 30 მარტი, 10:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია
დასწრება თავისუფალია.

პროფესორ ქეთევან ჭანტურიას საჯარო ლექცია
2015-03-30 18:00
30 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში, ლონდონის და ილიას სახელმწიფო უნივერსიტეტის პროფესორი, ქეთევან ჭანტურია, წარმოგიდგენთ საკუთარ წიგნს ინგლისურ ენაზე და წაიკითხავს საჯარო ლექციას თემაზე: “ანორექსია – კვლევა და კლინიკური სინამდვილე”.
დასწრება თავისუფალია.

ლევან ბერძენიშვილის საჯარო ლექცია: იოჰან ვოლფგანგ ფონ გოეთე - ”ფაუსტი” - მეორე მიახლოება
2015-03-30 19:00
30 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში,ჩატარდება ლევან ბერძენიშვილის მორიგი საჯარო ლექცია.
ლექციის თემა: იოჰან ვოლფგანგ ფონ გოეთე – ”ფაუსტი” – მეორე მიახლოება.
ლევან ბერძენიშვილი განიხილავს შემდეგ თემებს: გარიგება მიღმურ სამყაროსთან; მეფისტოფელი, როგორც მებრძოლი ლიბერტინი; ევფორიონი-ბაირონი; სტერეოტიპი: გოეთესა და ბაირონის დაპირისპირება; „ფაუსტი“ კინოში; დავით წერედიანის ქართული თარგმანი – XXI საუკუნის საოცრება.
დრო: 30 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის სამეცნიერო კაფეში: ნათია კოპალიანის საჯარო ლექცია - ”კავკასიური ნაგაზი და მგელი”
2015-03-31 17:00
31 მარტს, სამშაბათს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის სრულ პროფესორთან, ნათია კოპალიანთან.
საუბრის თემაა: კავკასიური ნაგაზი და მგელი – ხდება თუ არა გენთა მიმოცვლა რამდენიმე ათეული ათასი წლის წინ მოშინაურებულ ძაღლებსა და ველური მგლების პოპულაციებს შორის დღემდე და როგორია მისი სიხშირე კავკასიაში?
კავკასიონის მთებში მცხოვრები მწყემსებისთვის ნაგაზი ცხვრის ფარის დაცვისას შეუცვლელი თანაშემწეა. ბევრისთვის წარმოუდგენელია, რომ მეცხვარე ძაღლების ნაწილი შეიძლება სანახევროდ მგელი იყოს.
კვლევამ, რომელიც მგლის ადამიანის სამოსახლოსთან ხშირი გამოჩენის და საქონელზე თავდასხმის მიზეზების შესწავლის მიზნით დაიწყო, აჩვენა მგელსა და ძაღლს შორის მიმდინარე ჰიბრიდიზაციის გაცილებით მაღალი სიხშირე, ვიდრე ეს ევროპაში იყო ნანახი. ცნობილია, რომ ჰიბრიდები ნაკლებად უფრთხიან ადამიანებს, ამიტომ აღნიშნული პროცესის, როგორც თავდასხმის ერთ-ერთი სავარაუდო მიზეზის, გამოვლენა მნიშვნელოვანი იყო. ამისათვის შესწავლილი იქნა მგლების და მეცხვარე ძაღლების მიტოქონდრიული და ბირთვული დნმ-ი. მგლების 10% და ძაღლების 20% ჰიბრიდული წარმოშობისა აღმოჩნდა, მგლების და ძაღლების 3% კი – პირველი თაობის ჰიბრიდები.
კვლევამ აჩვენა, რომ მგლის მოშინაურებიდან მრავალი ათასი წლის შემდეგ მგლისა და ძაღლის პოპულაციებს შორის გენთა მიმოცვლა არცთუ იშვიათი პროცესია და გავლენა აქვს როგორც ძაღლების, ისე მგლების პოპულაციებზე.
მოხსენება შეეხება ჰიბრიდიზაციის პროცესს ძაღლისნაირებში, მის გავლენასა და მიმართულებებს, იმას, თუ როგორ ცვლის იგი ძაღლისა და მგლის ქცევას, და მგლის მოშინაურების საკითხებს.
შეხვედრის დრო: 31 მარტი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

კოკა ბრეგაძის საჯარო ლექცია - რელიგიის მოდერნული გაგება გერმანულ რომანტიზმში
2015-03-31 18:00
31 მარტს, 18 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, ივანე ჯავახიშვილის სახელობის თბილისის სახელმწიფო უნივერსიტეტის ასოცირებული პროფესორი (გერმანული ფილოლოგიის დეპარტამენტი) კოკა ბრეგაძე წაიკითხავს საჯარო ლექციას თემაზე – “რელიგიის მოდერნული გაგება გერმანულ რომანტიზმში (ახალგაზრდა ფრიდრიხ შლაიერმახერის მიხედვით)”.
დასწრება თავისუფალია.
